Andrius Kulikauskas (1951)

Andrius Kulikauskas (g. 1951 m. liepos 30 d. Linkuvoje, Pakruojo raj.) – lietuvių kompozitorius, muzikantas, aranžuotojas.

Biografija 
Dar mažas su tėvais persikraustė į Plungę. Baigęs Plungės muzikos mokyklą, tuomet šešiolikmetis vaikinas išvažiavo į Klaipėdos Stasio Šimkaus konservatoriją, tačiau jos nebaigė. Dirbo Plungės kultūros namų estradiniame ansamblyje, vėliau jam vadovavo.

Nuo 1973 m. populiaraus estradinio ansamblio „Vilniaus aidai“ muzikantas ir vadovas. Vėliau su Vytautu Kernagiu įkūrė „Dainos teatrą“, 1985–1990 m. jo muzikinis vadovas. Nuo 2001 m. „Keistuolių teatro“ muzikinis vadovas, dalyvauja spektakliuose, koncertuoja su violončelių kvintetu „Quincelli“.

Kuria muziką filmams ir spektakliams, akompanuoja ir aranžuoja dainas autorinių dainų atlikėjams, tokiems kaip Aktorių trio, Adios .

Diskografija 
 „Tu paklausyk“, JAM records įrašų studija, 2002 m.
 „Vakaro melancholija“ (2006 m.)
 „Pašėlęs vėjas. Grokite su Andriumi Kulikausku“ (audioknyga, su CD) 2008 m.

Bibliografija 
 Pašėlęs vėjas. Grokite su Andriumi Kulikausku (su CD). Baltos lankos, 2008 m., ISBN 979-0-7062-9500-8

Nuorodos 

 Apie kompozitorių
 Spektakliai kompozitorių A. Kulikauską paskatino išsidūkti
 Andriaus Kulikausko dainų tekstai
 Andrius Kulikauskas. Ateina Dievas: You Tube

Kulikauskas, Andrius